ปฏิบัติการฝนหลวงช่วยบรรเทาปัญหาหมอกควันและไฟป่าที่จังหวัดน่าน ช่วยยับยั้งความรุนแรงของพายุลูกเห็บที่จังหวัดภาคเหนือ และพื้นที่การเกษตรเป็นบริเวณกว้าง
นายปนิธิ เสมอวงษ์ รองอธิบดีกรมฝนหลวงและการบินเกษตร ด้านปฏิบัติการ เปิดเผยว่า เมื่อวานนี้ (25 มี.ค. 2562) กรมฝนหลวงและการบินเกษตร ได้ขึ้นบินปฏิบัติการฝนหลวง จำนวน 6 หน่วยปฏิบัติการ คือ หน่วยฯ จังหวัดเชียงใหม่ พิษณุโลก นครสวรรค์ กาญจนบุรี อุดรธานี และบุรีรัมย์ ทำให้มีฝนตกช่วยบรรเทาปัญหาหมอกควันและไฟป่าที่จังหวัดน่าน ช่วยยับยั้งความรุนแรงของพายุลูกเห็บที่จังหวัดนครสวรรค์ เพชรบูรณ์ พิษณุโลก อุตรดิตถ์        นอกจากนี้ ยังมีฝนตกบริเวณพื้นที่การเกษตรของจังหวัดสระบุรี ลพบุรี นครสวรรค์ อุทัยธานี กาญจนบุรี สุพรรณบุรี บุรีรัมย์ อ่างเก็บน้ำห้วยหลวง จังหวัดอุดรธานีและอ่างเก็บน้ำห้วยเหล่ายาง จังหวัดหนองบัวลำภู